laion/Wikipedia-Exotic huggingface dataset:
קרנון מקפץ פסיפי

קרנון מקפץ פסיפי (שם מדעי: Alticus arnoldorum) הוא מין של דג ממשפחת הקרנוניים שבסדרת הדקראים. הוא חי בכמה איים באוקיינוס השקט. אורכו של הדג לכל היותר 8 ס"מ והוא בעל דו-צורתיות זוויגית. בעוד הזכרים כהים ובעלי כתם כתום על סנפיר החזה שלהם. הנקבות והצעירים קטנים יותר ובעלי גוף חיוור ומפוספס בשחור. גופם מוארך ושטוח והם בעלי ראשים גדולים וסנפירים קטנים. הם מתמחים בקפיצה מסלע לסלע באמצעות שרירי זנבם הגדולים. דגים אלה חיים באוקיינוס השקט בשוניות מסביב לסמואה, למריאנה, לאיי החברה ולאיי קוק, וכן בדרום האוקיינוס השקט. הם חיים על משטחי סלע קשים הסמוכים לחוף ומקפצים ביניהם. הם מתחמקים מהגלים מחשש שיפלו לים השורץ בטורפים מהירים מהם. הם יכולים לאכול ואפילו להזדווג מעל הסלעים אך הם חייבים זרמי מים על עורם כדי לנשום. מדיה וקבצים בנושא קרנון מקפץ פסיפי בוויקישיתוף קרנון מקפץ פסיפי, באתר ITIS (באנגלית) קרנון מקפץ פסיפי, באתר NCBI (באנגלית) קרנון מקפץ פסיפי, באתר FishBase (באנגלית) קרנון מקפץ פסיפי, באתר GBIF (באנגלית) קרנון מקפץ פסיפי באתר הרשימה האדומה של IUCN
The Pepsi EP

The Pepsi EP (בעברית: פפסי מיני-אלבום) הוא המיני-אלבום הראשון של הזמרת-יוצרת הקולומביאנית שאקירה. המיני-אלבום יצא לאור ב-4 באוקטובר 2003, על ידי חברות התקליטים סוני מיוזיק אנטרטיינמנט וקולומביה רקורדס. המיני-אלבום מכיל שישה שירים. חלק מהשירים נועדו לפרסומות שונות שהשיקו חברת פפסי קולה בין 2002 ל-2003. את המיני-אלבום הפיקה שאקירה, וכל שיריו פרט ל-"Knock On My Door", שנכתב על ידי לואיס פרננדו אוצ'ואה, נכתבו על ידה. לכל שיר שיצא בשפה האנגלית מתוך האלבום, יצאה גרסה בשפה הספרדית. ל-"Ask for More", יצאה אף גרסה בינלאומית. השיר "Inevitable" שנכלל באלבומה הרביעי Dónde Están los Ladrones?, צורף גם כן לאלבום בגרסה בשפה האנגלית. The Pepsi EP באתר Genius mtzmdz (2008-07-13), shakira comercial (pepsi), נבדק ב-2017-12-04 Sony Music, Sony Music Entertainment (באנגלית) Columbia Records Digital Production, Columbia Records | Music Moving Forward, Columbia Records
אהבה בימי כולרה

האם התכוונתם ל... אהבה בימי כולרה (ספר) – ספר מאת גבריאל גארסיה מארקס. אהבה בימי כולרה (סרט) – סרט אמריקאי שיצא בשנת 2007, ומבוסס על ספרו של גבריאל גארסיה מארקס. Love in the Time of Cholera – מיני-אלבום של הזמרת הקולומביאנית שאקירה, המבוסס על הסרט. Love in the Time of Cholera (פסקול) – פסקול הסרט.
שירים עצובים שהלחנתי בשמחה

שירים עצובים שהלחנתי בשמחה הוא אלבום אולפן מאת המוזיקאי והזמר רפי פרסקי שראה אור בשנת 2017. פרסקי החל לעבוד על האלבום המכיל חמישה שירים בלבד זמן קצר מאוד לאחר שסיים לעבוד על אלבומו החמישי "חדר צדדי", כשהוצע לו להשתתף באלבום שירי משוררים. הוא הלחין את שירו של המשורר דוד אבידן "רגע לפני אחרון". בעקבות ביטול הפרויקט, החליט פרסקי להמשיך ולעבוד על שירי משוררים נוספים - זלדה ויונה וולך, וזהו אלבומו הראשון בו לא כתב את מילות השירים. את וולך הכיר פרסקי בילדותו, כשהיה גר בשכנות לביתה בקריית אונו, ועל ההיכרות הזו העיד בהמשך כי השפיעה על הכתיבה שיצר. באלבום משתף פרסקי את בתו, תמר, בדואט ובקולות רקע וכן את בת זוגו לשעבר העיתונאית ואשת הטלוויזיה אלימור זילברמן. את יציאת האלבום לא ליוו הופעות. לשיר "אהבותי המתה" הופק קליפ שצולם באולפן ההקלטות. אהובתי המתה (מילים: יונה וולך) 3:36 החול הדק החול הנורא (מילים: זלדה) 3:50 רגע לפני אחרון (מילים: דוד אבידן) 4:05 חדשות בינלאומיות (מילים: דוד אבידן) 3:19 שני יסודות (מילים: זלדה) 3:23 רפי פרסקי: שירה, גיטרה אקוסטית, הפקה מוזיקלית צח דרורי: עיבוד כלי מיתר, תכנותים, פסנתר ענת פיירסטון: בס ניר מנצור: תופים, כלי הקשה קרן טננבאום: כינור נועם חיימוביץ' ויינשל: ויולה הילה אפשטיין: צ'לו אודי רז: טובה אביב בכר: עוד שי חזן: קונטרבס תמר פרסקי: שירה ב"רגע לפני אחרון" ו"שני יסודות" אלימור זילברמן: קולות ב"שני יסודות" עמי פרידמן, קצת שמח קצת עצוב: האזינו לאלבום החדש של רפי פרסקי, באתר ynet, 4 בדצמבר 2017 יעקב בר-און, ‏רפי פרסקי: "נמאס לי ששרים לי ברחוב 'כמה פעמים ספרת עד עשר'", באתר מעריב אונליין, 25 בדצמבר 2017 נדב מנוחין‏, ביקורת על האלבום, באתר וואלה, 28 בדצמבר 2017 מילות שירי האלבום
פרס באפט"א למשחקים למשחק הטוב ביותר

פרס באפט"א למשחקים למשחק הטוב ביותר (באנגלית: British Academy Games Award for Best Game) הוא פרס המוענק מדי שנה על ידי האקדמיה הבריטית לאומנויות הקולנוע והטלוויזיה למפתחים והמוציאים לאור של משחקי וידאו ומחשב. הוא מוענק "למשחק הטוב ביותר בכל הז'אנרים והפלטפורמות". הפרס הוא אחד מ-25 פרסים המוענקים על ידי באפט"א בקטגוריית פרסי המשחקים. הוא הוענק לראשונה בשנת 2004. אתר האינטרנט הרשמי של פרס באפט"א למשחקים למשחק הטוב ביותר אתר באפט"א לפרסי המשחק בסיס נתונים - פרסי המשחקים
האישה בלבן (סרט, 1917)

האישה בלבן (באנגלית: The Woman in White) הוא סרט דרמה אילם אמריקאי בבימויו של ארנסט ס. וורד. הסרט מבוסס על הרומן באותו שם מאת וילקי קולינס. הוא כולל חמישה סלילים ומשך ההקרנה הוא שעה ושמונה דקות. הקרנת הבכורה של הסרט הייתה ב-1 ביולי 1917. המפיץ המקורי של הסרט היה חברת פאת'ה (Pathé). בשנות העשרים של המאה העשרים הופץ הסרט בשם "The Unfortunate Marriage". לורה פיירלי (פלורנס לה באדי) מתחתנת עם סר פרסיבל גלייד (ריצ'רד ר. ניל) בעקבות בקשתו האחרונה של אביה. זמן קצר אחר הנישואים, אן קתריק (שאותה מגלמת גם פלורנס לה באדי), הידועה בכינוי "האישה בלבן", ושדומה במראה שלה ללורה, באה אל לורה ומספרת לה על עברו של גלייד. דבריה מאמללים את לורה. מריאן (גרטרוד דאלאס), אחותה למחצה של לורה, מגלה את האמת מלורה, ומחליטה לפקוח עין על סר פרסיבל. מאמציה של מריאן מצילים את לורה מגורל אומלל. במאי – ארנס סי. וורד תסריטאי – לויד פ. לונרגן על פי האישה בלבן רומן מאת וילקי קולינס צלם – ויליאם מ. זולינגר פלורנס לה באדי – תפקיד כפול בדמות לורה פיירלי ואן קתריק ריצ'רד ר. ניל – סר פרסיבל גלייד גרטרוד דאלאס – מריאן הולקומב ארתור באואר – הרוזן פוסקו ויין אריי – וולטר הרטרידג' ג'. ה. גילמור – פרדריק פיירלי קלוד קופר – ניקולה פסקה כמו סרטים אמריקאים רבים מאותה תקופה, גם הסרט "האישה בלבן" היה נתון לקיצוצים של הצנזורה על סרטים. הצנזורים בשיקגו הסירו מהסרט את שתי הכתוביות הבאות: "Patience, my friend, something tells me your wife will not enjoy good health here" (סבלנות ידידי, אשתך לא תהנה מבריאות טובה כאן) "Yes, my friend, the crazy woman is critically ill - she will not trouble you long." (כן ידידי, המשוגעת חולה אנושות – היא לא תטריד אותך עוד זמן רב) עותקים של הסרט קיימים בארכיון הסרטים של ספריית הקונגרס. "האישה בלבן", במסד הנתונים הקולנועיים IMDb (באנגלית) "האישה בלבן", במסד הנתונים הקולנועיים KinoPoisk (ברוסית) Progressive Silent Film List: The Woman in White at silentera.com "Synopses of Current Releases". Exhibitors Herald. New York City: Exhibitors Herald Company. 5 (3): 35. 14 ביולי 1917. נבדק ב-2014-11-10. {{cite journal}}: (עזרה) "Official Cut-Outs by the Chicago Board of Censors". Exhibitors Herald. New York City: Exhibitors Herald Company. 5 (5): 33. 28 ביולי 1917. נבדק ב-2014-11-11. {{cite journal}}: (עזרה)
לגונדה LG6

לגונדה LG6 (באנגלית: Lagonda LG6) היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית Lagonda בין השנים 1937–1940. סך הכול יוצרו 85 יחידות (67 יחידות בעלי גוף קצר, ו-18 יחידות בעלי גוף ארוך). סלון - 4 דלתות, 4 מושבים (דגמים: saloon de ville type + Sedanca type) קבריולה - 2 דלתות, 2 מושבים (דגם: Rapide coupe type) קבריולה קופה - 2 דלתות (2+2 מושבים) (דגם: "Tourer") לגונדה LG6 קבריולט קצרה, שנת 1938 - מבט לתא הנהג לגונדה LG6, שנת 1938 - מבט לתא הנהג לגונדה LG6 קבריולט, שנת 1938 לגונדה LG6 קבריולט לגונדה LG6 קבריולט קצרה, שנת 1938 לגונדה LG6, שנת 1937 לגונדה LG6, שנת 1937 לגונדה LG6, סלון-ספורט לגונדה LG6 קבריולט, שנת 1938 לגונדה 12/24 לגונדה 16/65 לגונדה 16/80 לגונדה V12 לגונדה 2.6 ליטר לגונדה 3 ליטר לגונדה LG6 קבריולה (rmsothebys.com/en/auctions/AZ16/Arizona/lots/r148-1937-lagonda-lg6-rapide) מדיה וקבצים בנושא לגונדה LG6 בוויקישיתוף לגונדה LG6 סלון, 4 דלתות (0:30), יו-טיוב לגונדה LG6 ‏(2:42 דקות), יו-טיוב משנת 1947 בעלי השליטה ב"Lagonda " היא חברת ייצור מכוניות היוקרה הבריטית אסטון מרטין לגונדה LG6bonhams דגמי "לגונדה LG6" motorbase.com/vehicle/profile/lagonda-lg6 "לגונדה LG6" קבריולהsupercars
האישה בלבן (פירושונים)

האם התכוונתם ל... האישה בלבן – רומן מאת וילקי קולינס שיצא לאור ב-1859 עיבודים לסרטים האישה בלבן (סרט, 1912) – סרט אילם המבוסס על הרומן של קולינס האישה בלבן (סרט, 1917) – סרט אילם המבוסס על הרומן של קולינס (עותק ממנו נשמר בספריית הקונגרס) האישה בלבן (סרט, 1929) – סרט אילם בבימויו של הרברט וילקוקס, המבוסס על הרומן של קולינס האישה בלבן (סרט, 1948) – סרט קולנוע בבימויו של פיטר גודפרי, המבוסס על הרומן של קולינס עיבודים למחזות זמר האישה בלבן (מחזמר) – מחזמר מאת אנדרו לויד ובר משנת 2004 עיבודים לטלוויזיה האישה בלבן (סדרה, 1966) – עיבוד לרומן של ה-BBC משנת 1966 האישה בלבן (סדרה, 1982) – עיבוד לרומן משנת 1982 האישה בלבן (סדרה, 1997) – עיבוד לרומן משנת 1997 האישה בלבן (סדרה, 2018) – עיבוד של ה-BBC בכיכובם של ג'סי באקלי ובן הארדי
לגונדה 16/80

לגונדה 16/80 (באנגלית: Lagonda 16/80) היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית Lagonda בין השנים 1932–1934. סך הכול יוצרו 261 יחידות. 2 דלתות - ספורט קבריולה 4 דלתות - Tourer קבריולה 4 דלתות - סלון לגונדה 16/80, שנת 1933 לגונדה 16/80 - מבט לתא הנהג לגונדה 16/80 סלון, 4 דלתות לגונדה 16/80 סלון, 4 דלתות לגונדה 16/80 לגונדה 16/80 ספורט לגונדה 16/80 ספורט, 2 דלתות, שנת 1932 לגונדה 16/80 קבריולט, 4 דלתות מנוע לגונדה 16/80 (6 צילינדרים) לגונדה LG6 לגונדה 16/65 לגונדה 14/60 (אנ') לגונדה 2.6 ליטר לגונדה 3 ליטר מדיה וקבצים בנושא לגונדה 16/80 בוויקישיתוף משנת 1947 בעלי השליטה ב"Lagonda " היא חברת ייצור מכוניות היוקרה הבריטית אסטון מרטין לגונדה 16/80bonhams לגונדה 16/80 מפרט טכני ומידותcarfolio.com/specifications/models/car לגונדה 16/80 דגם Tourer קבריולהhistorics.co.uk/buying/auctions/2015-03-07/cars/lagonda-1680-open-tourer
הרוצה בשלום ייכון למלחמה

הרוצה בשלום ייכון למלחמה (בלטינית: Si vis pacem, para bellum - סִי וִיס פָּאקֶם פָּרָה בֶּלוּם) הוא ביטוי המיוחס לסופר הרומאי, בן המאה הרביעית או החמישית וגטיוס. הרעיון בבסיס הביטוי, שעל מי שמעוניין בשלום להתכונן למלחמה, נמצא כבר אצל כותבים מוקדמים מווגטיוס, כגון אפלטון, וניתן להבין אותו גם מתוך אמנות המלחמה של סון דזה, ששאיפתו היא לנצח מבלי להילחם, אך מייחסים את הביטוי לווגטיוס, בהקדמה לספרו השלישי על מדעי הצבא (De re militari), שם, בסופה של ההקדמה, הוא מביע זאת במילים שונות מעט: ”Igitur qui desiderat pacem, praeparet bellum”. תרגום משפטי הסיום של ההקדמה לספר השלישי הוא: ...לפיכך, הרוצה בשלום, ייכון למלחמה. השואף לניצחון, לא יחסוך כאב מאימון חייליו. והמקווה להצליח, יילחם לפי עקרונות סדורים, לא לפי יד המקרה. איש אינו מעז לאיים או לפגוע בכוח שעליונותו במלחמה ידועה. הביטוי מצוטט על ידי קלאוזביץ ולידל הארט וזכה לורסיות שונות, כגון: "הרוצה במלחמה ייכון לשלום" המיוחסת לנפוליאון או גם היפוכי משמעות, כגון "הרוצה בשלום ייכון לשלום". ביטוי זה מונצח ביצירות אמנות, על קירות מבנים בבסיסים, על סמלי יחידות בצבאות שונים, כשהוא משמש כמוטו של אותן יחידות, ועל מטבעות. זהו מקור שמו של אקדח הפרבלום. הרתעה פרבלום (דף פירושונים) מדיה וקבצים בנושא הרוצה בשלום ייכון למלחמה בוויקישיתוף De Re Militari, הקדמה לספר השלישי (בלטינית; באנגלית)
פרס ז'אק וגניה אוחנה לאמן ישראלי צעיר

"פרס ז'אק וגניה אוחנה לאמן ישראלי צעיר" הוא פרס לאמן ישראלי, שהוענק בין השנים 1997-1981, על ידי מוזיאון תל אביב לאמנות מכספי תרומה של גניה אוחנה. 1981 - תמר גטר 1981 - מיכל נאמן 1983 - גבי קלזמר 1983 - דוד ריב 1985 - נורית דוד 1987 - פמלה לוי 1989 - יצחק ליבנה 1991 - לארי אברמסון 1992 - אלישע דגן 1992 - אתי יעקבי 1997 - מאיר גל 1997 - מיכל רובנר
נירקאראס

נירקאראס (בהונגרית: Nyírkarász, ביידיש: קאראס, ולעיתים ניר-קאראס), הוא כפר בצפון-מזרח הונגריה במחוז סבולץ'-סטמאר-ברג, 13 ק"מ דרומית מערבית לקישווארדה, ו-33 ק"מ צפונית מערבית לנירג'האזה. יהודים התיישבו בנירקאראס (בפיהם: קאראס) בתחילת המאה ה-18, וקיימו במקום בית ספר, תלמוד תורה וחיידר. הקהילה מינתה רב, סנדלר, מורה ושמש. בשנת 1880 היו 220 יהודים בנירקאראס. הרב משה אברהם אייזנברגר היה רב ומורה הוראה בקאראס בין השנים בין 1850 ל -1890. בשנים שלפני מלחמת העולם השנייה, רבי משה נחמיה ליפשיץ שוחט ומו"ץ. בשנת 1930 מנתה הקהילה 164 יהודים. בשנת 1941 נלקחו כ-30 מצעירי הקהילה לעבודות כפייה לשמש ככוח עזר לצבא ההונגרי. ובמרץ 1944, מיד אחרי כניסת הצבא הגרמני להונגריה, נעצרו שניים מעשירי הקהילה ונשלחו למחנה ריכוז. כעבור חודש הועברו כל יהודי העיר לגטו שהוקם בקישווארדה ומשם נלקחו ביוני 1944 לאושוויץ. לאחר מלחמת העולם השנייה חזרו כ-30 ניצולים למקום אך לא הצליחו לחדש את חיי הקהילה. נירקאראס פנקס הקהילות הונגריה, עמוד 392 נ'יר-קאראס, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 276. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא נירקאראס בוויקישיתוף אתר האינטרנט הרשמי של נירקאראס נ'ירקאראס NYIRKARASZ, באתר "בית התפוצות". "נירקאראס", באתר JewishGen (באנגלית) "נירקאראס", באתר JewishGen (באנגלית) ספר עין הבדולח: חידושים על סוגיות הש"ס, ניו יורק: הרב זכריהו עלעפאנט, תש"ד, עמ' 4: "...בת אבי זקני הרב משה אברהם אייזענבערגער זצ"ל, שהיה דודו... והיה מתלמידי מרן הגאון חתם סופר, ומורה הוראה בעדתו עיר קאראס ארבעים שנה והיה יושב אהלים באהלה של תורה ולא מש התורה מפיו יומם ולילה...". ראו ספרו שערי אברהם, תרצ"ו. וראו: יצחק יוסף כהן, חכמי הונגריה, ירושלים: מפעל מורשת יהדות הונגריה, מכון ירושלים, 1996, עמ' 526: "בישוב ניר־קאראס שליד קליינווארדיין שימש כשוחט ומו״ץ ר' משה נחמיה ב״ר אברהם ליפשיץ... נספה כנראה בשואה". מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סטאוט סקאראב

סטאוט סקאראב (באנגלית: Stout Scarab) הוא המיניוואן הראשון שיוצר בעולם, על ידי חברת Stout Motor Car Company האמריקאית בין השנים 1932–1939. הוא היה הדגם הראשון שהיה עשוי מפיברגלס, והראשון שהורכבו בו מתלים פנאומטיים (מכניים). ה"סטאוט סקאראב" יוצר בדטרויט במדינת מישיגן. הוא תוכנן ועוצב על ידי מהנדס המטוסים האמריקאי "William Bushnell Stout", וכלל חידושים רבים בשלדה ובמתלים. מאפייני המיניוואן כללו בין השאר שורת כיסאות שנייה שהסתובבה לאחור ושולחן. מדי שנה יוצרו עד 100 יחידות, ומחירן עמד על כ-5,000 דולר, בשנת 1934. הוא האיץ מ-0 ל-60 מייל ב-15 שניות. סטאוט סקאראב סטאוט סקאראב סטאוט סקאראב - גלריית תמונות סטאוט סקאראב (usatoday.com/story/money/cars/2015/08/23/stout-scarab) סטאוט סקאראב כולל תמונות (secondchancegarage) מדיה וקבצים בנושא סטאוט סקאראב בוויקישיתוף סטאוט סקאראב (2:53 דקות), יו-טיוב סטאוט סקאראב (3:37 דקות), יו-טיוב סטאוט סקאראב (7:18 דקות), יו-טיוב סטאוט סקאראב carscoops סטאוט סקאראב cardesignnews.com/articles/concept-car-of-the-week/2016/10/stout-scarab סטאוט סקאראב fristcenter.org/misc/1936-stout-scarab מיניוואן סטאוט סקאראב carsguide.com.au/car-news/1934-stout-scarab-the-first-minivan סטאוט סקאראב - מידות ומפרט טכני hemmings מתכנן הסטאוט סקאראב ויליהם בושנל סטאוט carpool.carsales.com.au/old-school-william-stouts סטאוט סקאראב web.archive סטאוט סקאראב כולל תמונות conceptcarz.com/vehicle/z9131/Stout-Scarab
שוקולד רובי

שוקולד אוֹדֶם (או בלעז, "רובי") הוא סוג של שוקולד שפותח על ידי חברת בארי קליבו, אשר הציגה אותו לראשונה באירוע השקה בשאנגחאי ב-5 בספטמבר 2017. רובי הוא סוג השוקולד החדש הראשון שהומצא מאז השוקולד הלבן, שהומצא 80 שנים לפני כן על ידי חברת נסטלה, כך שסוגי השוקולד הקיימים לאחר המצאתו הם: שוקולד מריר, שוקולד חלב, שוקולד לבן ושוקולד רובי. שוקולד רובי מיוצר מפולי קקאו מזן "רובי", המיובאים מחוף השנהב, מאקוודור ומברזיל. צבעו הטבעי של השוקולד הוא ורוד, וטעמו מתואר כ: "פירותי" ו"חמצמץ מתוק". בניגוד לשוקולדים אחרים בעלי מגוון צבעים וטעמים הנמכרים בחנויות, הצבע הוורוד והטעם החמצמץ של שוקולד רובי הם טבעיים, ולא נובעים מתוספת של חומרי צבע וטעם. הצבע הוורוד של שוקולד רובי נובע מאבקה טבעית המתקבלת בסוף תהליך הפקת הפולים. לפי דברי החברה, האבקה התגלתה במקרה לפני יותר מעשור על ידי מחלקת המחקר של החברה, ובמשך כעשור עמלה החברה על פיתוחו של סוג שוקולד זה. לפי נציגי חברת בארי קליבו, המוצר נבדק בארצות הברית, בריטניה, סין ויפן וזכה ל"תגובות חיוביות מאוד", במיוחד בסין. הראשונה להשיק לציבור הרחב מוצר המכיל שוקולד רובי הייתה חברת נסטלה, שהשיקה ב-19 בינואר 2018 חטיף קיט-קאט העשוי משוקולד רובי, הנמכר בישראל, אירופה, יפן ובדרום קוריאה, וכן ניתן לרוכשו אונליין. בנובמבר 2019 הוציאה חברת עלית שלוש גרסאות של השוקולד "ספלנדיד" מפולי קקאו רובי: ספלנדיד רובי חלק, ספלנדיד רובי עם שברי אגוזי לוז וספלנדיד רובי עם שברי פולי קקאו מקורמלים. מדיה וקבצים בנושא שוקולד רובי בוויקישיתוף דיווח חברת בארי קליבו על השקת שוקולד רובי, 5 בספטמבר 2017 (באנגלית) חלב, מריר, לבן ו"רובי": לראשונה זה 80 שנה - יש סוג חדש של שוקולד, באתר כלכליסט, 5 בספטמבר 2017 רוני קשמין, לראשונה מזה 80 שנה מדענים המציאו סוג חדש של שוקולד (בצבע ורוד), באתר הארץ, 6 בספטמבר 2017 רעות סהר‏, חוקרים יצרו סוג חדש של שוקולד בצבע ורוד, באתר וואלה, 9 בספטמבר 2017 מירב קריסטל, שוקולד ורוד: קיטקט רובי הגיע לארץ. טעים?, באתר ynet, 10 בפברואר 2019 Nestle to launch ruby chocolate KitKat in Asia, באתר רויטרס, 18 בינואר 2018 ליהיא גלמן רם, חדש על המדף: שוקולד ורוד, גבינות מתוקות וגם יוגורט עם קשית, באתר my ynet ירושלים, 01.11.19
דינמו מוסקבה (כדורעף נשים)

דינמו מוסקבה (ברוסית: Женский Волейбольный Клуб «Динамо» Москва) הוא שמו של מועדון כדורעף נשים רוסי מקצועני מהעיר מוסקבה שנוסד בשנת 1926. זו אחת מקבוצות כדורעף הנשים המעוטרות ברוסיה: דינמו זכתה 14 פעמים באליפות הסובייטית, 7 פעמים באליפות ליגת העל הרוסית בכדורעף נשים ו-11 פעמים בגביע האלופות האירופי. בעונת 2019/2020 העפילה לשלב רבע גמר גביע CEV. אליפות ברית המועצות / אליפות רוסיה זכייה (21): 1947, 1951, 1953, 1954, 1955, 1960, 1961/62, 1970, 1971, 1972, 1973, 1975, 1977, 1982/83, 2005/06, 2006/07, 2008/09, 2015/16, 2016/17, 2017/18, 2018/19 סגנות: 1949, 1952, 1957, 1958, 1966, 1974, 1980/81, 2004/05, 2007/08, 2009/10, 2010/11, 2011/12, 2012/13, 2013/14, 2014/15, 2020/2021 גביע ברית המועצות / גביע רוסיה זכייה (8): 1950, 1951, 1953, 1982, 2009, 2011, 2013, 2018 סגנות (6): 2004, 2005, 2007, 2008, 2012, 2016 הסופרקאפ הרוסי זכייה (2): 2017, 2018 גביע אלופות אירופה זכייה (11): 1961, 1963, 1965, 1968, 1969, 1970, 1971, 1972, 1974, 1975, 1977. סגנות (5): 1966, 1967, 1973, 2007, 2009 גביע מחזיקות הגביע סגנות (1): 1982 טורניר Top Volley International סגנות (1): 2005 מדיה וקבצים בנושא דינמו מוסקבה בוויקישיתוף אתר האינטרנט הרשמי של דינמו מוסקבה ערך זה הוא קצרמר בנושא כדורעף. אתם מוזמנים לתרום לוויקיפדיה ולהרחיב אותו.
זאב סיגל

זאב סיגל (באנגלית: Zev Siegl, נולד ב-28 בדצמבר 1942) הוא יזם יהודי-אמריקאי, אחד משלושת המקימים של רשת בתי הקפה סטארבקס. זאב סיגל נולד למשפחה יהודית אמריקאית ב-28 בדצמבר 1942 באלמדה, קליפורניה. סיגל הוא גם מייסד Quatermaine Coffee Roasters בוושינגטון, פירלס פאי בסיאטל, ו-BuckleUp, ששמה שונה מאוחר יותר ל-Socialbeesstrategy.com. סיגל מתגורר בסיאטל, וושינגטון. ונשוי לאומנית רובין סיגל ( Robin Siegl). Ian, Zev Siegl Bio, Age, Wife, Children, Family, Net Worth, Starbucks ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ליגת העל הרוסית בכדורעף נשים

אליפות רוסיה בכדורעף בקרב נשים היא שמה של ליגת העל הרוסית בכדורעף נשים. זו תחרות שנתית למועדונים בתחום כדורעף נשים ברוסיה הנערכת מאז 1992, כיורשת אליפות ברית המועצות. הקבוצה המצליחה ביותר היא אורלוצ'קה (עם 22 אליפויות בסך הכל), אחריה דינמו (עם 20 אליפויות לאומיות) ולוקומוטיב (עם 7 אליפויות לאומיות). לוקומוטיב קלינינגרד דינמו מוסקבה דינמו-אק בארסה קאזאן אורלוצ'קה יקטרינבורג מינצ'נקה מינסק פרוטון סראטוב דינמו קרסנודאר לנינגרדקה סנקט פטרבורג ליפצק יניסיי קרסנויארסק טוליצה טולה ספרטה ניז'ני נובגורוד זארצ'יה אודינצובו דינמו מטאר צ'ליאבינסק אליפות ברית המועצות בכדורעף נשים נערכה לראשונה בשנת 1933 כחג הכדורעף הסובייטי והייתה תחילה תחרות בין נבחרות העיר. בשנים 1933–1936 התקיימה כתחרות בין נבחרות עירוניות שונות. משנת 1938 נערכה כאליפות לאומית בקרב מועדוני כדורעף נשים. לאחר התפרקות ברית המועצות, בשנת 1992 הוגדרה כאליפות פתוחה ונטלו בה חלק גם קבוצות כדורעף נשים מיוגוסלביה. מאז עונת 1995/96 האליפות מפוצלת לארבע ליגות — ליגת העל, הליגה הבכירה (ליגת המשנה, השנייה בחשיבותה), הליגה הראשונה והליגה השנייה. בעונת 2001/02 ליגת העל הפכה לליגה א' והליגה הבכירה הפכה לליגה ב'. ב-2011, ליגת המשנה התמזגה עם ליגה ב' לצורך הקמת ליגת הנוער. בעקבות התפרצות נגיף הקורונה ברוסיה עונת 2020 הופסקה והוחלט להעניק את תואר האליפות לדינמו קאזאן, שהייתה במקום ראשון בטבלת האליפות בעת הקפאת העונה. המשחקים המרכזיים של האליפות משודרים בפורטל האינטרנט Sportbox.ru ובערוצי הטלוויזיה של רשת "Match TV". אליפות רוסיה בכדורעף בקרב גברים אתר האינטרנט הרשמי של ליגת העל הרוסית בכדורעף נשים חדשות, סטטיסטיקה, דירוג שחקניות
חקיין נקאי

חקיין נקאי (שם מדעי: Aspidontus taeniatus) הוא מין של דג ממשפחת הקרנוניים החי בשוניות אלמוגים באוקיינוסים ההודי והשקט. דג זה מתחזה לדג הנַקַּאי, אך הוא שייך למשפחה אחרת. אורכו 11.5 ס"מ והוא בעל צבעים דומים לנקאי האמיתי, עם גוף לבן, זנב וחלק גוף אחורי בתכלת, פס שחור אנכי לאורך הגוף וצבע צהוב על מהמצח עד הגב. הראש קטן עם חוטם בולט. אך פניו שונות מעט מפני הנקאי האמיתי. לדג שתי תועלות מהחקיינות לנקאי: הוא מצליח להתחמק מדגים טורפים המגיעים אליו ל"טיפול" או שומרים עליו מטורפים אחרים ובנוסף הוא מקבל הזמנה להיכנס לפיהם כמו נקאי אמיתי וללקט שאריות מזון משיניהם, אך שלא כמו האמיתי הוא גם נוגס בפיהם ואוכל גם בשר חי ולעיתים גם ניזון מהקשקשים שלהם. הוא מצליח במיוחד על דגים צעירים למרות שבכמה מקרים הוא מצליח לרמות גם בוגרים. הוא קורע את הבשר ואז בורח מהר. מספר דגי שונית בוגרים יודעים להבחין בהבדלים הקטנים שבין הנקאי האמיתי והחקיין ולהימנע ממנו. מדיה וקבצים בנושא חקיין נקאי בוויקישיתוף חקיין נקאי, באתר ITIS (באנגלית) חקיין נקאי, באתר NCBI (באנגלית) חקיין נקאי, באתר Animal Diversity Web (באנגלית) חקיין נקאי, באתר FishBase (באנגלית) חקיין נקאי, באתר GBIF (באנגלית) חקיין נקאי באתר הרשימה האדומה של IUCN
מלאך-ים כנוף

מַלְאַךְ-יָם כָּנוּף (שם מדעי: Squatina squatina) הוא מין של כריש ממשפחת מלאך-ימיים החי במזרח האוקיינוס האטלנטי סביב חופי אירופה ומצוי בסכנת הכחדה חמורה. אורכו של כריש זה עד 2.4 מטר בנקבות ו-1.8 מטר בזכרים. משקלו המקסימלי יכול להגיע ל-80 ק"ג. הוא בעל גוף שטוח עם סנפירי חזה דמויי-כנפיים מהם מתקבל המראה המלאכי שלו, הראש גדול עם עיניים קטנות ופיו מלא בשיניים חדות. הוא יכול לפעור את פיו קדימה במהירות ולשאוב מה שנמצא בקרבתו. צבעו אפור-אדמדם עד חום-ירקרק ומנומר כמו קרקעית חולית. הכריש חי סביב החופים של אירופה ושל הים התיכון והים השחור ומסתתר בחול כדי לארוב לטרף. הוא ניזון מדגים קטנים, דיונונים, סרטנים ויצורי ים נוספים אותם הוא שואב במהירות לפיו. כריש זה מצוי בסכנה גדולה בטבע ונכחד מאזורים רבם בהם חי בעבר. הוא מצוי בסכנה עקב הסתבכות ברשתות דיג מסחרי, גדרות חשמליות ורעשים הפוגעים בצעירים ובבוגרים יחדיו. גם התרבותו הנמוכה של הכריש מגבילה את יכולתו להסתגל לשינויים אלה. מדיה וקבצים בנושא מלאך-ים כנוף בוויקישיתוף מלאך-ים כנוף, באתר ITIS (באנגלית) מלאך-ים כנוף, באתר NCBI (באנגלית) מלאך-ים כנוף, באתר Animal Diversity Web (באנגלית) מלאך-ים כנוף, באתר FishBase (באנגלית) מלאך-ים כנוף, באתר GBIF (באנגלית) מלאך-ים כנוף באתר הרשימה האדומה של IUCN מילון בעלי חיים: דגי סחוס (תש"ס), 2000. האקדמיה ללשון העברית
מורנת אף-עלה

מורנת אף-עלה (שם מדעי: Rhinomuraena quaesita) הוא מין של צלופח ממשפחת המורניים והחבר היחיד בסוג Rhinomuraena המצוי בשוניות אלמוגים באזור האינדו פסיפי ממזרח אפריקה עד אוסטרליה, יפן ופולינזיה הצרפתית. אורכה של המורנה 65-94 ס"מ ולעיתים גם 130 ס"מ והיא בעלת גוף כחול ארוך עם סנפירי גב רעמתי בצבע צהוב הנמשך עד לפנים הצהובות. הראש מוארך ובקצהו ישנם זוג גדילים בשרניים דמויי-עלה. העיניים צהובות ומתחת לסנטר ישנם 2 בינים קטנים. הנקבות צהובות לגמרי והצעירים בעלי גוף שחור עם סנפיר גב צהוב. היא חיה במאורות של אלמוגים וסלעים ברחבי השונית, לפעמים בזוגות. היא צדה יצורי ים שעוברים לידה לרבות דגי שונית, צדפות, סרטנים ותמנונים. מדיה וקבצים בנושא מורנת אף-עלה בוויקישיתוף מורנת אף-עלה, באתר ITIS (באנגלית) מורנת אף-עלה, באתר NCBI (באנגלית) מורנת אף-עלה, באתר FishBase (באנגלית) מורנת אף-עלה, באתר GBIF (באנגלית) מורנת אף-עלה באתר הרשימה האדומה של IUCN
Ty - supermodel

Ty - supermodel הייתה תוכנית מציאות רוסית המבוססת על הפורמט האמריקאי של הטופ מודל הבאה. התוכנית עלתה לראשונה ב-2004. במהלך התוכנית המתמודדות גרות ביחד בבית במוסקבה ובמתחרות בכל פרק במשימות דוגמנות ובידור שונות. הפרס לזוכה הוא חוזה דוגמנות עם הסוכנות הבינלאומית "Point Models" והמחאה בסכום 250,000 דולר. הזוכה בעונה הראשונה קסניה קחוביץ נהייתה לדוגמנית מצליחה ודגמנה בתצוגות של כריסטיאן דיור ולואי ויטון. אל פאנל השופטים בעונה השנייה הצטרפה אוקסנה פדורובה, הדוגמנית הרוסייה המצליחה והראשונה מהמדינה שזכתה בתואר מיס תבל. הזוכה בעונה השנייה סווטלנה סרגיאנקו קיבלה הצעה על ידי נשיא רוסיה ולדימיר פוטין להיות חברה בפרלמנט כנציגת תעשיית הדוגמנות ההולכת ומתעצמת במדינה. "Ty - supermodel", במסד הנתונים הקולנועיים IMDb (באנגלית)